LĪGUMS NR. \_\_\_\_\_\_\_\_\_\_

Par veselības apdrošināšanu

Rīgā, 2018.gada 6. decembrī.

**Compensa Life Vienna Insurance Group SE Latvijas filiāle**, reģ. Nr. 50003958651, turpmāk tekstā – APDROŠINĀTĀJS, tās filiāles vadītāja Viktora Gustsona personā, kurš darbojas uz pilnvaras pamata, no vienas puses, un

**Latvijas Valsts prezidenta kanceleja**, reģ. Nr. 90000038578, turpmāk – APDROŠINĀJUMA ŅĒMĒJS, tās vadītāja Arņa Salnāja personā, kura darbojas uz kancelejas nolikuma pamata no otras puses, katrs atsevišķi un abi kopā dēvēti PUSES,

pamatojoties uz Latvijas Valsts prezidenta kancelejas rīkotā iepirkuma “Veselības apdrošināšanas pakalpojuma nodrošināšana” identifikācijas Nr. LVPK/2018/09, rezultātiem, noslēdz līgumu, turpmāk tekstā – LĪGUMS, par sekojošo:

1. **LĪGUMĀ LIETOTIE TERMINI**
	1. Apdrošinātie – „APDROŠINĀJUMA ŅĒMĒJA darbinieki.
	2. Polise – saskaņā ar APDROŠINĀTĀJA piedāvājumu sagatavots dokuments, kas apliecina veselības apdrošināšanas līguma noslēgšanu starp PUSĒM, un ietver sevī apdrošināšanas piedāvājumu, Veselības apdrošināšanas noteikumus VA/02-3 un Apdrošināto personu sarakstu, kurā norādīti apdrošināmo personu vārds, uzvārds, programmas nosaukums, kartes numurs, kā arī apdrošināšanas prēmija, kas atbilst pretendenta piedāvājumam iepirkumā.
	3. Apdrošināšanas prēmija – maksājums par apdrošināšanu, kuru maksā APDROŠINĀJUMA ŅĒMĒJS APDROŠINĀTĀJAM Polisē noteiktā apmērā, termiņos un saskaņā ar APDROŠINĀTĀJA apdrošināšanas piedāvājumu.
2. **LĪGUMA PRIEKŠMETS**
	1. APDROŠINĀJUMA ŅĒMĒJS iegādājas, bet APDROŠINĀTĀJS sniedz veselības apdrošināšanas pakalpojumus APDROŠINĀJUMA ŅĒMĒJA apdrošinātiem sākot ar 2018. gada 12. decembri, līdz 2019. gada 11. decembrim, saskaņā ar šo LĪGUMU un APDROŠINĀTĀJA izsniegto Polisi.
3. **LĪGUMA IZPILDES KĀRTĪBA**
	1. LĪGUMA abpusēja parakstīšana apliecina APDROŠINĀTĀJA un APDROŠINĀJUMA ŅĒMĒJA vienošanos par apdrošināšanas nosacījumiem, kas atbilst pretendenta piedāvājumam iepirkumā un ir pievienoti LĪGUMA pielikumā kā apdrošināšanas piedāvājums.
	2. Pēc LĪGUMA abpusējas parakstīšanas APDROŠINĀJUMA ŅĒMĒJS aizpilda APDROŠINĀTĀJA noteiktu pieteikumu veselības apdrošināšanai, kurā norāda apdrošināto personu sarakstu un iesniedz to APDROŠINĀTĀJAM.
	3. Saskaņā ar saņemto veselības apdrošināšanas pieteikumu un apdrošināšanas piedāvājumu APDROŠINĀTĀJS sagatavo un iesniedz APDROŠINĀJUMA ŅĒMĒJAM rēķinu par apdrošināšanas piedāvājumā noteikto apdrošināšanas pakalpojumu sniegšanu.
	4. APDROŠINĀTĀJS, saņemot apdrošināšanas prēmiju 10 (desmit), darba dienu laikā sagatavo un nosūta APDROŠINĀJUMA ŅĒMĒJAM saskaņā ar apdrošināšanas piedāvājumu sagatavoto Polisi un apdrošināšanas programmu aprakstus.
4. **APDROŠINĀJUMA SUMMA UN PRĒMIJA**
	1. Apdrošināto apdrošināšanas summa un apdrošināšanas prēmija ir noteikta LĪGUMA pielikumā pievienotā Apdrošināšanas piedāvājumā, kas ir šī LĪGUMA neatņemama sastāvdaļa.
	2. Veselības apdrošināšanas prēmiju APDROŠINĀJUMA ŅĒMĒJS pārskaita uz APDROŠINĀTĀJA norādīto bankas kontu 10 (desmit) darba dienu laikā saskaņā ar apdrošināšanas piedāvājumu.
5. **LĪGUMA TERMIŅŠ**
	1. LĪGUMS stājās spēkā ar tā parakstīšanas brīdi, apdrošināšanas pakalpojums tiek nodrošināts, sākot no 2018. gada 12. decembra, un ir spēkā līdz Polisē noteiktā apdrošināšanas perioda beigu datumam.
6. **CITI NOTEIKUMI**
	1. Ar LĪGUMA parakstīšanu jebkuras mutiskas vai rakstiskas vienošanās, kas PUSĒM bijušas, pirms tam saistībā ar LĪGUMA priekšmetu zaudē spēku.
	2. Jebkuri LĪGUMA grozījumi un papildinājumi iegūst spēku tikai tad, ja tie noformēti rakstveidā un tos parakstījušas abas PUSES.
	3. LĪGUMS sagatavots latviešu valodā uz 20 (divdesmit) numurētām un cauršūtām lapām, tajā skaitā apdrošināšanas piedāvājums, Veselības apdrošināšanas noteikumi VA/02-3 un apdrošināto darbinieku saraksts.
	4. LĪGUMS ir sagatavots 2 (divos) eksemplāros ar vienādu juridisko spēku, viens eksemplārs APDROŠINĀTĀJAM, bet otrs eksemplārs APDROŠINĀJUMA ŅĒMĒJAM. LĪGUMA neatņemama sastāvdaļa ir Polise.

*Līguma pielikumā:*

*1) Pielikums Nr.1: Apdrošināšanas piedāvājums;*

*2) Pielikums Nr.2: Veselības apdrošināšanas noteikumi VA/02-3;*

*3) Pielikums Nr.3: Apdrošināto darbinieku saraksts.*

**PUŠU REKVIZĪTI UN PARAKSTI**

|  |  |
| --- | --- |
| APDROŠINĀTĀJS**:** | APDROŠINĀJUMA ŅĒMĒJS**:** |
| Compensa Life Vienna Insurance Group SE Latvijas filiāle | Latvijas Valsts prezidenta kanceleja |
| Reģ.Nr. 50003958651 | Reģ.Nr. 90000038578 |
| Adrese: Vienības gatve 87h, Rīga, LV-1004 | Adrese: Pils laukums 3, Rīga, LV-1900 |
| Banka: AS „Swedbank” | Banka: Valsts kase |
| Konts: LV77HABA0001403052234 | Konts: LV73TREL2010001010000 |
| Tālr./Fakss: 67606939/67606949 | Tālr./Fakss: 67092106 |
| E-pasts: info@compensalife.lv | E-pasts: info@president.lv |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Viktors Gustsons**Filiāles vadītājs | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Arnis Salnājs**Kancelejas vadītājs |